Protest la Univeristate - Sursa foto: HotNews

Protest în Piața Univeristății și în mai multe orașe din țară față de propunerea de ordonanță de urgență a Guvernului legat de grațiere. Circa 1.500 de persoane anunța HotNews la ora 19.00.

Pe TV, subiectul a fost tratat anemic. Realitatea TV a fost prima care a început să transmită din piața Universității, încă din jurul orei 19.00, la Deschide lumea. Chiar și în timp ce în studio se discuta despre alte subiecte, pe ecran era o fereastră cu imagini de la eveniment.

Publicitate

Protestele au fost și la principalele știri de la Pro TV, după ce timp de un sfert de oră pe post au fost știri doar despre ordonanța privind grațierea.

Digi24 a transmis de la protest ceva mai târziu, după ce grupul de protestatari a blocat traficul la Piața Univeristății și a început să se îndrepte spre Guvernul României.

În online, protestul a avut loc pe site-ul Romania TV, B1 TV sau Antena 3. Știrea este și pe site-ul Digi24, însă plasată în partea de jos al site-ului (cel puțin la ora 19.25).

UPDATE. Antena 3 a difuzat câteva cadre de la proteste la 19.38. Apoi a intrat publicitatea

UPDATE 2. Protestul s-a văzut și la TVR 1, la emisiunea Emmei Zeicescu, Perfect Imperfect. „Lumea a ieșit în stradă împotriva grațierii”, în timp ce pe ecran rulau imagini de pe Bulevardul Magheru. Interesant este că imaginile nu erau surprinse de o echipă de TVR, ci preluate de pe site-ul Gandul.info.

Subiectul protestelor este a fost tratat și la Telejurnal, fiind ilustrat cu imagini din toată țara.

FOTO TV

Iulia Bunea

iulia.buneapaginademedia.ro